stanford-oval/wikipedia huggingface dataset:
הזמן שלך
הערות שוליים

1 2 3 4 5 6 7  מאיה בוסקילה הזמן שלך Maya Buskila - Hazman Shelach, נבדק ב-2021-06-12
↑  נושמת, נבדק ב-2021-06-11
↑  רדיו תשעים התחנה המואזנת בין תל אביב לחיפה, באתר www.90fm.co.il
↑  מילים לשיר אל תוותר עליי - מאיה בוסקילה, באתר שירונט
↑  הזמן שלך - יוסמיוסיק, באתר yosmusic.com
↑  מאיה בוסקילה – הזמן שלך (2013, CD) (באנגלית), נבדק ב-2021-06-12
| מאיה בוסקילה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סיפור מכור • ימים של אהבה • שוברת שתיקה • נושמת |  |
| ערכים קשורים | ימים של אהבה • חי ב-LA LA לנד • הכוכב הבא לאירוויזיון |  |
| מאיה בוסקילה – סינגלים |
| --- | --- | --- |
| סיפור מכור | "יש בליבי כינור" • "סיפור מכור" • "הלב" • "זה רק בינינו" • "כשאתה נשבר" |  |
| ימים של אהבה | "חופים" • "רק אותך רוצה" • "רק אל תגיד" • "בלעדיך" • "ימים של אהבה" |  |
| שוברת שתיקה | "שוברת שתיקה" • "לנשום" • "שלום" • "רכבת אקספרס" |  |
| נושמת | "מה שהיה היה" • "מצפן" • "לעבור את היום" • "תקשיבי לי" • "מגדל" • "זיכרון ישן" • "השתגעתי" • "באמצע יום" • "נושמת" |  |
| אלבום חדש | "הלב שלי עומד למכירה" • "אני רואה אותך" • "ממך וממני" • "חד קרן" • "עם ישראל חי (יש לנו אור)" • "עד אחרי הנצח" • "לא לבד" • "2 דקות" |  |
| סינגלים אחרים | "נשמתי" • "לא מתביישת לאהוב" • "הזמן שלך" • "אל תוותר עלי" • "אהבה אחרת" • "חי ב-La La לנד" • "סלח לי" • "לראות אותך מאושר" • "פרידום" |  |
| השתתפות בסינגלים | "חברים בכל מיני צבעים" • "בוא נראה" • "הדרך אל הכפר" |  |
תומאס מרשברן

| --- | --- |

תומאס מרשברן ב-2008
 לידה:  29 באוגוסט 1960 (בן 64) סטייסוויל, קרוליינה הצפונית, ארצות הברית
 מידע כללי
 בשירות:  אסטרונאוט בשירות נאס"א
 לאום:  ארצות הברית אמריקני
 השכלה:  אוניברסיטת וירג'יניה  אוניברסיטת וייק פורסט  מכללת דוידסון 
 עיסוק בעבר:  רופא
 תקופת השירות:  2004–הווה (כ־20 שנה)
 זמן שהייה בחלל:  161 ימים, 7 שעות, 4 דקות
 מספר פעילות חוץ-רכבית:  4
 זמן שהייה בפעילות חוץ-רכבית:  24 שעות 29 דקות
 ביוגרפיה בנאס"א:  תומאס מרשברן
 משימות
 STS-127, סויוז TMA-07M, צוות 34 בתחנת החלל הבינלאומית, צוות 35 בתחנת החלל הבינלאומית
   
 עיטורים
 מדליית השירות המצויין של נאס"א (2013) 
 
תומאס הנרי "טום" מרשברן (באנגלית: Thomas Henry "Tom" Marshburn; נולד ב-29 באוגוסט 1960) הוא אסטרונאוט של נאס"א, אקוונאוט ורופא אמריקני. שימש כמומחה משימה ב-STS-127, וכמהנדס טיסה במהלך משלחות 34 ו-35
השכלה

מרשברן נולד בסטייסוויל בקרוליינה הצפונית, ארצות הברית. למד בתיכון הנדרסון באטלנטה, ג'ורג'יה וסיים ב-1978. בשנת 1982 השלים תואר ראשון בהנדסה בפיזיקה ממכללת דוידסון בקרוליינה הצפונית. בוגר תואר שני במדעים מאוניברסיטת וירג'יניה ב-1984.
מרשברן למד רפואה וקיבל תואר ד"ר לרפואה מאוניברסיטת וויק פורסט בקרוליינה ב-1989, ותואר שני נוסף במדעי הרפואה מבית הספר לרפואה של אוניברסיטת טקסס
ב-1997.
כרופא

לאחר שסיים בית ספר לרפואה, בשנת 1978 עבר מרשברן התמחות ברפואת חירום בבית החולים סנט. וינסנט בטולידו באוהיו. במקביל עבר הכשרה כרופא מוטס. לאחר שלוש שנים הוא קיבל הסמכה על ידי האיגוד האמריקאי לרפואת חירום ב-1992.
הוא עבד בחדר המיון של בית החולים בסיאטל, וושינגטון עד שהתקבל לכיתה הראשונה של מלגת נאס"א לרפואת חלל (NASA/UTMB Space Medicine Fellowship) בגאלבסטון, טקסס.
בשנת 1995, עם סיום התוכנית, הוא עבד כרופא מיון בבתי חולים ביוסטון ובבוסטון מסצ'וסטס. במקביל עבד במתמחה במרכז המדע לבריאות הציבור באוניברסיטת טקסס ביוסטון.
בנאס"א > רופא טיסה

מרשברן הצטרף לנאס"א בנובמבר 1994, בתור רופא טיסה במרכז החלל ג'ונסון. הוא הוצב ליחידת התפעול של משימות המעבורת ולתוכנית המשותפת בין ארצות הברית ורוסיה.
החל מפברואר 1996 - ועד מאי 1997 הוא שימש כרופא הטיסה לאנשי נאס"א המוצבים במרכז האימונים על שם יורי גגארין בעיר הכוכבים, ולאחר מכן עבד במרכז לבקרת טיסה בקורוליוב רוסיה, תוך תמיכה בצוות המשלחת הרביעית של נאס"א לתחנת החלל מיר.
מיולי 1997 ועד אוגוסט 1998 היה יו"ר במשותף של התפעול הרפואי של תוכנית מיר ומעבורות החלל. לאחר מכן בין השנים 1998 - 2000 היה סגן רופא הטיסה ואחראי על התחום הנוירולוגי (בעיקר ב-STS-98) ורופא הטיסה הראשי עבור משימת STS-101 לתחנת החלל הבינלאומית.
לאחר משימת המעבורת STS-101 היה מרשברן עשרה חודשים נציג נאס"א במעבדות הרווארד והמכון הטכנולוגי של מסצ'וסטס במעבדות למחקר ביורפואי בתחום החלל. הוא היה רופא הטיסה הראשי של משלחת 7 לתחנת החלל הבינלאומית ב-2003. עד שנבחר כאסטרונאוט שימש כראש הפעילות הרפואית בתחנת החלל. בין תפקידיו גם פיתח תוכנית אימונים רפואית לרופאי משימה ולאסטרונאוטים המהווים רופאים בחלל.
בנאס"א > כאסטרונאוט

מרשברן נבחר לכיתת האסטרונאוטים במאי 2004. הוא סיים את ההכשרה בפברואר 2006, שכללה תדרוך מדעי וטכני, בקיאות בתפעול תחנת החלל והמעבורת, אימוני טיסה על T-38, ואימונים גופניים. הוא הוסמך למספר משימות טכניות וכמהנדס משימה.
בנאס"א > כאסטרונאוט > STS-127

טיסתו הראשונה לחלל הייתה במהלך טיסת מעבורת החלל אנדוור STS-127, אשר המריאה ב-15 ביולי 2009. במהלך המשימה המעבורת הביא את המעבדה היפנית (JEM-EF) ואת המודול הלוגיסטי (ELM-ES) לתחנת החלל הבינלאומית. מרשברן ביצע שלוש הליכות חלל במהלך המשימה.
הליכת חלל הראשונה הייתה ב-20 ביולי, ונמשכה קרוב לשש שעות ו-53 דקות. האסטרונאוטים וולף ומרשברן התקינו על הצד החיצוני של תחנת החלל את חלקי החילוף שהוצאו ביום הקודם. מצלמה שהייתה אמורה להיות מותקנת על המעבדה היפנית במהלך הפעילות לא הותקנה עקב מחסור בזמן. בין החלקים שהותקנו מערכת קירור ומנוע רזרבי עבור הזרוע הרובוטית.
הליכת החלל השנייה הייתה ב-24 ביולי. מרשברן וקאסידי יצאו מן התחנה כדי להשלים את החלפת הסוללות של המערך הסולרי שבקצה השמאלי של הקורה הראשית של התחנה, במהלך הליכת חלל שנמשכה 7 שעות ו-12 דקות. תפקיד הסוללות הוא לספק חשמל לתחנה כאשר היא מוסתרת מן השמש על ידי כדור הארץ, והמערך הסולרי לא יכול לייצר חשמל.
הליכת החלל השלישית של מרשברן הייתה יחד עם קאסידי ב-27 ביולי. הליכת חלל נמשכה 4 שעות ו-53 דקות ובמהלכה האסטרונאוטים השלימו משימות שלא בוצעו בשאר הליכות החלל של משימה זו. הם חיווטו מחדש כבלי חשמל עבור מערכת ייצוב אמריקאית, והידקו בידוד רופף על רובוט תחזוקה מתוצרת קנדה. לאחר מכן, הוסיפו שתי מצלמות אל המשטח החיצוני של המודול היפני "קיבו". כמו כן, התקינו מעקי אחיזה על המודול היפני וקשרו מספר כבלי חשמל חיצוניים.
המעבורת נחתה ב-31 ביולי, בשעה 14:48 UTC. במהלך משימה זו שהה מרשברון בחלל 15 ימים, 16 שעות, 44 דקות ו-58 שניות.
בנאס"א > כאסטרונאוט > NEEMO-14

בבין התאריכים 10-23 במאי 2010, מרשברן היה אקוונאוט במשימה האנלוגית NEEMO 14. הוא וחברי המשלחת שהו 14 יום מתחת למים במעבדה התת-מימית אקווריוס.
בנאס"א > כאסטרונאוט > משלחות 34/35 לתחנת החלל הבינלאומית

מרשברן מונה כגיבוי למהנדס הטיסה עבור משימת סויוז TMA-05M (בהתאם לנוהל עבור צוות העומד להיות משוגר לאחר מכן).
מרשברן חזר לחלל כמהנדס טיסה של משלחת מס' 34/35 לתחנת החלל הבינלאומית. הוא שוגר על סויוז TMA-07M בתאריך 19 בדצמבר 2012, מקוסמודרום בייקונור בקזחסטן, יחד עם כריס הדפילד הקנדי והקוסמונאוט רומן רומננקו.
ב-11 במאי 2013, ביצעו מרשברן ומהנדס הטיסה של משלחת 35, כריסטופר קסידי, הליכת חלל לא מתוכננת כדי להחליף את קופסת בקרת המשאבות, לאור חשד שמשם מקור דליפת האמוניה, נוזל הקירור של התחנה. הליכת החלל נמשכה 5 שעות ו-30 דקות.
מרשברן חזר לכדור הארץ ב-13 במאי,2013. במהלך משלחות 34 ו-35 לתחנת החלל הוא שהה בחלל 145 ימים, 14 שעות ו-18 דקות
מרשברן ביקר בישראל במסגרת שבוע החלל הישראלי בינואר 2018.
פרסים והוקרה

בין הפרסים שקיבל:
עיטור נאס"א להשיג מיוחד (1998) (NASA Superior Achievement award)
עיטור מחלקת מדעי החיים להישג בטיסת החלל (2003 ו-2004)
עיטור מרכז החלל ג'ונסון להישג מיוחד (ינואר 2004)
חיים אישיים

מרשברן נשוי ואב לבת. בעל רישיון טיס למטוסים פרטיים, מסחריים ואקרובטיים.
הערות שוליים

1 2 3 4  תומאס מרשברן באתר spacefacts.de
1 2 3 4  הליכות החלל של תומאס מרשברן אתר spacefacts.de
1 2 3 4  נאס"א (באפריל 2021). "ביוגרפיה של תומאס מרשברן" (PDF). נבדק ב-6 ביולי 2021. {{cite web}}:  (עזרה)
↑  הודעת נאס"א על מינוי הצוות של משימת STS-127
↑  אודות NEEMO-14 באתר נאס"א
↑  Astronauts Complete Spacewalk to Repair Ammonia Leak, Station Changes Command הודעת נאס"א, 12 במאי 2013
↑  מפגשי אסטרונאוטים בשבוע החלל הישראלי 2018, סוכנות החלל הישראלית, ינואר 2018
מרשברן במהלך אימוני הישרדות מים בבסיס האווירי של חיל הים בפנסקולה, פלורידה
תומאס Marshburn ב-2014
תומאס מרשברן מבצע הליכת חלל לא מתוכננת במהלך משלחת מס' 34
הופ (ארקנסו)

| --- | --- |

 מדינה:  ארצות הברית ארצות הברית
 מדינה:  ארקנסו ארקנסו
 מחוז:  מחוז המפסטד
 ראש העיר:  Don Still
 תאריך ייסוד:  1875
 שטח:  26 קמ"ר
 גובה:  107 מטרים
 אוכלוסייה:  ‏
  ‑ בעיר:  8,952 (1 באפריל 2020)
  ‑ במטרופולין:  32,057
 קואורדינטות:  33°40′04″N 93°35′32″W﻿ / ﻿33.667778°N 93.592222°W﻿ / 33.667778; -93.592222 
 אזור זמן:  UTC -6
 https://www.hopearkansas.net
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הופ(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הופ(למפת ארקנסו רגילה) ליטל רוק פורט סמית' פאייטוויל ספרינגדייל ג'ונסבורו קונוויי רוג'רס פיין בלאף טקסארקנה טקסס א ו ק ל ה ו מ ה  מיזורי טנסי מיסיסיפי לואיזיאנההופ(למפת ארקנסו מוגדלת) ליטל רוק פורט סמית' פאייטוויל ספרינגדייל ג'ונסבורו קונוויי רוג'רס פיין בלאף טקסארקנה טקסס א ו ק ל ה ו מ ה  מיזורי טנסי מיסיסיפי לואיזיאנההופ   tabBackground:;tabBorder:#aaa;defaultTab:0;
הופ (באנגלית: Hope) היא עיר במדינת ארקנסו בארצות הברית. היא משמשת כמושב מחוז האמפסטד. בעיר נולדו הנשיא ה-42 של ארצות הברית ביל קלינטון, מושל ארקנסו לשעבר מייק האקבי ובתו, מושלת ארקנסו הנוכחית שרה האקבי סנדרס.
הגדת דרמשטאדט

| --- | --- |

 מידע כללי
 מאת:  ישראל בן מאיר מהיידלברג 
 הוצאה
 תאריך הוצאה:  1430 
 
הגדת דרמשטאדט היא הגדה של פסח שנכתבה על ידי הרב ישראל בן מאיר מהיידלברג בסביבות שנת 1430. ככל הנראה נכתבה ואויירה באזור נהר הריינוס התיכון.
תוכן ההגדה

הגדת דרמשטאדט ייחודית באיכות הכתיבה של הסופר, וכן באיכות האיורים המרשימים והצבעוניים. ההגדה מעוטרת באיורים מפוארים שנוצרו ככל הנראה על ידי מאיירים נוצריים, ואין בינם לבין הטקסט קשר ישיר.
באחד האיורים מופיע לוח פתיחה של "שפוך חמתך". בלוח זה מופיעות דמויות של נשים צעירות, הלומדות מתוך ספרים, יחד עם דמויות גברים. כמעט כל הדמויות המופיעות באיורי ההגדה אוחזות בספר, אולי הגדה של פסח. בחלק התחתון מצויר שולחן הסדר עם מצות, סביבו נראים נשים וגברים הלומדים יחד, כאשר רובם של הגברים המאויירים בהגדה הן מבוגרים ובעלי זקן.
בעמודים נוספים מופיעות דמויות יצורי כלאיים דמיוניים, לצד איורי פרחים וצמחים, עליהם נראות דמויות המטפסות על הגבעולים. בשני העמודים האחרונים מופיעים איורים המוכרים מהתרבות הכללית באותה תקופה כגון, סצנת ציד של צבי, וסצנת טבילה של חולים וזקנים במעיין הנעורים.
ההגדה ייחודית ויוצאת דופן בהשוואה להגדות מאותה תקופה ומאותו אזור, כמו למשל בהופעת דמויות נשיות למדניות היא תופעה ייחודית להגדה זו, לעומת הגדות אחרות בהן נשים אינן מופיעות כלל, או שהן מופיעות בצורה מעוותת, עם ראש חיה, כמו באיור מתן תורה המופיע ב'מחזור המשולש'.
בהגדות רבות מתקופה זו בתיאור שולחן הסדר מופיעה מעל השולחן ה'יודנשטרן', מנורת שמן בצורת כוכב, שהייתה שכיחה בבתים יהודיים, ושימשה למקור אור בסעודות שבת וחג. אך בהגדת דרמשטאדט המבנה בו מתקיים הסדר הוא מבנה בסגנון גותי, ולא מופיעה מנורת כוכב. זהו מאפיין נוסף ויוצא דופן של הגדה זו, המחזק את ההשערה שהמאיירים לא היו יהודים.
ההגדה נמצאת באוניברסיטה ובספרייה הלאומית דרשמטאדט (גר').
לקריאה נוספת

Mignon L. Rubenovitz, Winecup and book : the story of the Darmstädter Haggadah, Boston: Jewish Museum, Temple Mishkin Tefila, 1946. (הספר בקטלוג ULI)
הערות שוליים

↑  בצלאל נרקיס, כתבי יד עבריים מצויירים, ירושלים: כתר, 1984, עמ' 153
↑  Exhibit Hall - Manuscripts
↑  בצלאל נרקיס, כתבי יד עבריים מצויירים, ירושלים: כתר, 1984[דרושה הבהרה]
| --- | --- |
בקרת זהויות :  NLI: 987008919157805171  GND: 4742792-9  VIAF: 178557939   WorldCat (עם VIAF): 178557939 
| הגדות של פסח |
| --- | --- | --- |
| המאה ה-9 | סדר רב עמרם גאון |  |
| המאה ה-10 | סידור רב סעדיה גאון |  |
| המאה ה-11 | הגדה של פסח מגניזת קהיר |  |
| המאה ה-14 | הגדת הזהב (קטלוניה) • הגדת שאלתיאל (קטלוניה) • הגדת ריילנדס (קטלוניה) • הגדת ראשי הציפורים (גרמניה) • הגדת פובלט (קטלוניה) • הגדת סרייבו (קטלוניה) • הגדת וולף (צרפת) • הגדת קאופמן (קטלוניה) • הגדת האחות (קטלוניה) • הגדת ברצלונה (קטלוניה) • הגדה היספנית-מורסקית • הגדת פראטו (קטלוניה) • הגדת ששון (קטלוניה או דרום צרפת) • הגדת מודנה־בולוניה (קטלוניה) • הגדת גרציאנו (קטלוניה) • הגדת מוקטה (קטלוניה) • הגדת קיימברידג' (קטלוניה) • הגדת לומברד |  |
| המאה ה-15 | הגדת רוטשילד (צפון איטליה) • הגדת נירנברג הראשונה (גרמניה) • הגדת נירנברג השנייה (גרמניה) • הגדת וושינגטון (גרמניה) • הגדת דרמשטאדט • הגדת ארנה מיכאל (גרמניה) • סידור הרבי מרוז'ין (מזרח אירופה) • הגדת פארמה • הגדת יהודה (גרמניה) • סידור גאליקו (איטליה) • הגדת וואדי אל חגארה (וואדי אל חגארה) • הגדת לונדון של יואל בן שמעון • הגדת סינסינטי הראשונה • הגדת חילק ובילק • הגדת טגרנזי (גרמניה או אוסטריה) • הגדת ריילנדס האשכנזית |  |
| המאה ה-16 | הגדת פראג (פראג) • הגדת מנטובה (איטליה) • הגדת פריסול • הגדת מחזור רומא (בולוניה) |  |
| המאה ה-17 | הגדת ונציה (איטליה) • הגדת אמסטרדם (הולנד) |  |
| המאה ה-18 | הגדת המבורג • הגדת סינסינטי השנייה • הגדת לייפניק |  |
| המאה ה-19 | הגדת ניו יורק |  |
| המאה ה-20 | הגדת שיק (פולין) • הגדת פרחי (מצרים) • הגדת מקסוול האוס (ארצות הברית) • הגדת הרבי מחב"ד • הגדת הגדוד השלישי של הפלמ"ח (ישראל) |  |
| הגדות שונות | הגדה קיבוצית לפסח • הגדות קטלוניה |  |
תקופת העוצרות

ג'ורג', הנסיך מוויילס, לימים ג'ורג' הרביעי כעוצר
תקופת העוצרות (באנגלית: The Regency era) הוא פרק זמן בהיסטוריה של בריטניה, המשתרע מ-1795, על פני 25 השנים האחרונות לשלטונו של ג'ורג' השלישי ובמשך שלטונו של ג'ורג' הרביעי. לרוב מוארכת התקופה עד לעליית ויקטוריה, מלכת הממלכה המאוחדת ותחילת התקופה הוויקטוריאנית בשנת 1837. השם "תקופת העוצרות" משמש בדרך כלל לאפיון האמנות, הספרות, האופנה והארכיטקטורה של התקופה. שם התקופה נקבע כיוון שבשנת 1795 לקה המלך ג'ורג' השלישי בשגעון ומי שמלך למעשה היה בנו הבכור ג'ורג', לימים ג'ורג' הרביעי. בשנת 1811 מינה אותו הפרלמנט הבריטי באופן רשמי לעוצר (Prince regent) ומכאן שמה של התקופה, גם לאחר 1820, בה נפטר המלך ג'ורג' השלישי והעוצר הפך למלך בזכות עצמו. ג'ורג' הרביעי היה פטרון של אמנות, ספרות וארכיטקטורה ובין היתר תרם להקמתם של הגלריה הלאומית, של האקדמיה המלכותית למוזיקה ושל הקולג' המלכותי בלונדון. התקופה מהווה תת-תקופה של התקופה הג'ורג'יאנית.
מצב חברתי, כלכלי ופוליטי

מאפייני התקופה בתרבות, באמנות, באופנה ובארכיטקטורה נוגעים בעיקר לשכבה צרה של אצולה גבוהה, שהייתה שותפה למעגלים החברתיים של הנסיך-העוצר עצמו. רוב האוכלוסייה העירונית והכפרית חיה בעוני. תולדה של מצב כלכלי גרוע אליו נקלעה הממלכה בשנות שלטונו של ג'ורג' השלישי, מעורבותה של בריטניה במלחמת העצמאות של ארצות הברית ובמלחמות הנפוליאוניות, ושנים של יבולים גרועים (בפרט בשנת 1816, השנה ללא קיץ) וחוקי הדגן שהגבילו את יכולת הקנייה של השכבות הנמוכות, שהובילו לחוסר יציברות חברתי ששיאו בטבח פיטרלו וסיומו בחוק הרפורמה של 1832.
כמעט כל הממשלות בתקופה נשלטו על ידי המפלגה הטורית.
ב-1800 נחקק חוק האיחוד של 1800 אשר איחד את ממלכת אירלנד לממלכת בריטניה הגדולה תחת הכותרת הממלכה המאוחדת של בריטניה הגדולה ואירלנד.
אחת התופעות החשובות של התקופה היא עליית התנועה לביטול העבדות בבריטניה עד לחקיקת חוק סחר העבדים 1807 שאסר על סחר העבדים באימפריה הבריטית וחוק ביטול העבדות 1833. מצד שני, בריטניה ביססה את עוצמת האימפריה הבריטית, בעיקר בשטחי הודו הבריטית והנתיבים המובילים אליה.
בתקופה זו התחולל השיא הראשון של המהפכה התעשייתית בבריטניה. ב-1814 החלו רחובות לונדון להיות מוארים בתאורת גז וב-1829 נפרסו מסילות הברזל הראשונות.
אדריכלות

אחד מיעדי הפיתוח של ג'ורג' הרביעי היה לונדון, אותה שאף להפוך לבירה אימפריאלית. שני המיזמים הגדולים של תקופתו בעיר נקראו על שמו, ריג'נטס פארק (כולל תעלת ריג'נטס) ורחוב ריג'נט (כולל כיכר פיקדילי ותוכנית האב לפיתוח רובע וסט אנד), ותרמו לפיתוח עירוני של אזור כפרי שהשתרע מצפון-מערב לעיר הבנויה לפני התקופה. האדריכל שתכנן את רוב המבנים ונוף היה ג'ון נאש, שהאדריכלות שיצר השפיעה על כל התכנון העתידי בבירה הבריטית. כיכר טרפלגר ומרבל ארץ' הם ציוני דרך נוספים שהוקמו על ידי נאש.
במקביל, החלו להבנות כנסיות במימון ציבורי, שנבנו בעיקר בסגנון התחייה הגותית הבריטית.
בתקופה זו החלו גם השפעות של אדריכלות מהודו הבריטית, בפרט בעיירת החוף המרכזית שהתפתחה אז, ברייטון.
ספרות

תקופת העוצרות השתלבה עם התנועה הרומנטית ועם ההספרות הגותית. בין היוצרים החשובים בתקופה זו נמנים ג'יין אוסטן, ויליאם בלייק, לורד ביירון, מרי שלי, פרסי ביש שלי, ויליאם וורדסוורת', ולטר סקוט וג'ון קיטס. בתחום ביקורת הספרות האמנות ויליאם הזליט וצ'ארלס לם.
באותה תקופה החלו ניצנים של כתיבת ספרות ילדים בריטית מקורית. לאור תרגומים לאנגלית משפות זרות כגון מעשיות האחים גרים ומפצח האגוזים ומלך העכברים מגרמנית, סיפורי אמא אווזה מצרפתית וסיפורי הנס כריסטיאן אנדרסן מדנית. אחת החלוצות במגמה זו הייתה מארי לם והמגמה נמשכה באופן ניכר לתוך התקופה הוויקטוריאנית, שהייתה לתור הזהב של ספרות הילדים בכלל וספרות הילדים הבריטית בפרט.
בשלהי התקופה כבר ראו אור הרומנים של צ'ארלס דיקנס, המלאים בביקורת חברתית.
אמנות

הציירים הבולטים של התקופה הם ויליאם טרנר וג'ון קונסטבל.
אופנה

הבסיס של אופנת שמלות התקופה ניתנת לתיאור כ"צווארון נמוך, חזה גבוה. שרוולים קצרים, מותניים גבוהים; עדין, ופשוט שיקי". המראה הנשי האופייני, של מפלי בד בהיר וגולש, ללא דגש על קימורים, הושג לא באמצעות מחוך נוקשה אלא באמצעות לבוש תחתון גמיש יותר, עשוי כותנה, כעין חזייה עם תמיכה לבטן ולגב. לעומת זאת, דווקא גברים אופנתיים נדרשו למראה מותניים צר וגבוה, שהושג על ידי שימוש במחוך גברי.
הכינוי השיווקי הבולט, הן של הביגוד והן של מוצרי הצריכה לא היה עוד "מלכותי" (כלומר קשור למשפחת המלוכה ולאריסטוקרטיה) אלא "אימפריאלי" (כלומר קשור לתנופת ההתפתחות הלאומית ולאקזוטיקה של טריטוריות חדשות, בעיקר הודו), דבר שבא לידי ביטוי בכובעי הנשים שקושטו לעיתים עם נוצות יען.
מדע, טכנולוגיה ותעשייה

ב-1814 החלו רחובות לונדון להיות מוארים בתאורת גז.
אחד הממציאים החשובים של התקופה היה האמפרי דייווי, שהמציא בין היתר פנס בטיחותי למכרות שאיפשר כרייה בטיחותית יותר ופיתוח תעשיית המכרות וגילה מספר רב של יסודות כימיים. תלמידו הידוע ביותר מייקל פאראדיי פיתח את תחום החשמל. ממציאים ומדענים נוספים בתקופה היו צ'ארלס בבג' ועדה לאבלייס.
ב-1818 הייתה אניית הקיטור סאוונה (SS Savannah (אנ')) אוניית הקיטור הראשונה שחצתה את האוקיינוס האטלנטי, פתחה קו מהיר בין בריטניה לארצות הברית ותרמה לפיתוחה של ליברפול כשער לאמריקה.
ב-1829 נפרסו מסילות הברזל הראשונות.
לקריאה נוספת

Robert Morrison, The Regency Years: During Which Jane Austen Writes, Napoleon Fights, Byron Makes Love, and Britain Becomes Modern, 2020 ISBN 978-0393358247
הערות שוליים

↑  Let's talk about Regency fashion!
| --- | --- |
בקרת זהויות :  NLI: 987007599805205171  GND: 4431036-5  LCCN: sh2011002689 
נשף של החברה הגבוהה בתקופה העוצרות, קריקטורה של ג'ורג' קרוקשנק
קרסנט פארק, לונדון
דוגמה לאופנת גברים ונשים (1818)
הדוויג קוהן

| --- | --- |

 לידה:  5 באפריל 1887 ברסלאו, הקיסרות הגרמנית 
 פטירה:  26 במרץ 1964 (בגיל 76) דרהאם, ארצות הברית 
 מקום לימודים:  אוניברסיטת ורוצלב (1913) 
 מנחה לדוקטורט:  Otto Lummer 
 מוסדות:  מכללת ולסלי  אוניברסיטת דיוק  אוניברסיטת ורוצלב 
 
הדוויג קוהן (באנגלית: Hedwig Kohn;‏ 5 באפריל 1887 – 26 בנובמבר 1964) הייתה פיזיקאית גרמנייה-אמריקאית ממוצא יהודי, אחת משלוש נשים בלבד שקיבלו קביעות ("הביליטציון") בהוראת פיזיקה באוניברסיטה בגרמניה לפני מלחמת העולם השנייה. היא נאלצה לעזוב את גרמניה בתקופת השלטון הנאצי בגלל היותה יהודייה. היא המשיכה את הקריירה האקדמית שלה בארצות הברית, שם התגוררה עד סוף ימיה.
קריירה אקדמית בגרמניה

הדוויג קוהן נולדה בעיר ברסלאו באימפריה הגרמנית (כיום ורוצלב חלק מפולין) לגאורג קוהן, סוחר בדים, והלן הנקה, בת למשפחה אמידה. הוריה היו יהודים גרמנים.
בשנת 1907 הייתה האישה השנייה שהתקבלה ללימודי פיזיקה באוניברסיטת ברסלאו (אוניברסיטת ורוצלב היום). היא למדה אצל אוטו לומר (אנ'), שהיה בין מנסחיו של חוק פלאנק. קוהן הייתה עוזרת מחקר של לומר וקיבלה תואר דוקטור בפיזיקה בשנת 1913. תחום המחקר העיקרי שלה היה רדיומטריה, קביעה כמותית של עוצמת אור, הן ממקורות רחבים, כמו "גוף שחור", והן מקווי פליטה נפרדים של אטומים ומולקולות. היא נשארה ללמד במחלקה לפיזיקה של האוניברסיטה גם במהלך התקופה הקשה של מלחמת העולם הראשונה, וקיבלה על כך מדליה. בשנת 1930 עברה "הביליטציון" וקיבלה משרה קבועה באוניברסיטה. היא הייתה האישה השלישית שקיבלה קביעות בהוראת פיזיקה באוניברסיטאות בגרמניה, לאחר ליזה מייטנר והרטה שפונר (אנ').
קוהן פוטרה מתפקידה באוניברסיטה בשנת 1933 בשל תקנות החוק לשיקום שירות המדינה המקצועי בגרמניה הנאצית, שאסרו העסקת יהודים בקביעות בשרות הציבורי ובפרט כפרופסורים. היא קיבלה עבודה זמנית בת שלושה חודשים במצפה כוכבים בארוזה (שווייץ), שם עסקה במדידת עוצמת קרינה אולטרה-סגולה של השמש. לאחר מכן חזרה לאוניברסיטת ורוצלב ושבה לעסוק בחקר הרדיומטריה באמצעות הסכמים זמניים עד שנת 1938, אך לאחר ליל הבדולח התקשתה למצוא עבודה כלשהי בגרמניה.
ההגירה לארצות הברית

אנשי אקדמיה רבים ניסו לסייע לקוהן למצוא עבודה מחוץ לגרמניה, בהם הפיזיקאית האוסטרית ליזה מייטנר. היא קיבלה אשרה לבריטניה בשנת 1939, אך היא בוטלה עם פרוץ מלחמת העולם השנייה. ביולי 1940 קיבלה אשרה לשוודיה ומיד טסה לשם.
קוהן ניסתה לקבל אשרה לארצות הברית אך לא קיבלה אותה מפני שלא עבדה בקביעות מאז 1933. כמו כן היה קיים מחסור בתקנים באוניברסיטאות לאחר השפל הגדול, ועל פי חליפת מכתבים מאותה תקופה נראה כי גם מיזוגיניה ואנטישמיות מנעו ממנה לקבל אשרה זו. ארגון הנשים האקדמאיות בארצות הברית (אנ') והארגון הבינלאומי של נשים אקדמאיות (אנ') נרתמו למשימה והצליחו למצוא עבור קוהן שלוש משרות הוראה בארצות הברית, שזיכו אותה לבסוף באשרה המיוחלת. למעשה, ארגוני הנשים שסייעו להגירתה הצילו את חייה של קוהן. אחיה היחיד, השופט קורט קוהן (יליד 1885) גורש לגטו קובנה ומת שם.
באוקטובר 1940 נסעה קוהן ברכבת הטרנס-סיבירית מסטוקהולם לוולדיווסטוק, ומשם הפליגה לארצות הברית. בינואר 1941 הגיעה לקרוליינה הצפונית, אך היא חלתה במהלך ההפלגה, ורק לאחר שהחלימה התחילה ללמד פיזיקה במכללה לנשים בגרינסבורו. היא לימדה  שם במשך כשנה וחצי. משנת 1942 עד 1952 לימדה במכללת ולסלי במסצ'וסטס, והקימה שם מעבדת מחקר לספקטרוסקופיה גרעינית.
עם פרישתה ממשרת פרופסור הוצעה לקוהן משרת מחקר באוניברסיטת דיוק בצפון קרוליינה על ידי הפיזיקאית הרטה שפונר (אנ'). קוהן הקימה מעבדת מחקר, הדריכה סטודנטים לתארים מתקדמים וגייסה חוקרים בפוסט-דוקטורט לקידום חקר הרדיומטריה והספקטרוסקופיה הגרעינית. היא עבדה באוניברסיטת דיוק עד זמן קצר לפני מותה בשנת 1964.
מורשתה

קוהן למדה מאוטו לומר שיטות רדיומטריה (קביעה כמותית של עוצמת אור), הן ממקורות רחבים כמו "גוף שחור" והן מהרחבות ספקטרליות של אטומים ומולקולות. היא פיתחה שיטות מדידה נוספות ודרכים חדשניות לחילוץ מידע ממדידות אלה. היא כתבה חלקים משמעותיים בספרי פיזיקה גרמניים, רשמה פטנט אחד, וכתבה מאמרים רבים בכתבי עת מדעיים, שחלקם רלוונטיים עד היום. שניים מתלמידיה הפכו לפרופסורים בגרמניה.
ב-5 באפריל 2019 צוין יום הולדתה ה-132 באמצעות שרבוט גוגל. החברה ציינה שקוהן הייתה אחת החלוצות בתחומי המדע, הטכנולוגיה, ההנדסה והמתמטיקה (STEM). באיור נראית קוהן במעבדה, מודדת הרחבות ספקטרליות, ולצידה מבנים אטומיים ומספר בקבוקי ארלנמייר.
מאמרים נבחרים

Müller-Pouillets Lehrbuch der Physik. (II. Auflage), unter Mitwirkung zahlreicher Gelehrter herausgegeben von A. Eucken, Otto Lummer (+), E. Wätzmann. In five volumes: I. Mechanik und Akustik; II. Lehre von der strahlenden Energie (Optik); III. Wärmelehre; IV. Elektizität und Magnetismus; V. Physik der Erde und des Kosmos (einschl. Relativitätstheorie). Braunschweig: 1925–1929. Band II, Zweite Hälfte, Erster Teil (Volume II, 2nd half, 1st part), volume editor Karl W. Meissner: 1929.
Kohn, Hedwig (1929). "Photometrie". Band II (בגרמנית) (22): 1104–1320.
Kohn, Hedwig (1929). "Temperaturbestimmung auf Grund von Strahlungsmessungen". Band II (בגרמנית) (25): 1428–1469.
Kohn, Hedwig (1929). "Ziele und Grenzen der Lichttechnik". Band II (בגרמנית) (26): 1470–1482.
Kohn, Hedwig (1932). Umkehrmessungen an Spektrallinien zur Bestimmung der Gesamtabsorption und der Besetzungszahlen angeregter Atomzustände (בגרמנית). Vol. 33. Phys. Zeitschrift. pp. 957–963.
הערות שוליים

↑  Google Doodle celebrates pioneering physicist Hedwig Kohn, באתר CNET, ‏25 באפריל 2019 (באנגלית).
| --- | --- |
בקרת זהויות :  PLWABN: 9812424227105606  GND: 121579913  ISNI: 0000 0000 1618 8715  SNAC: w6rz0hb0  VIAF: 32856632   WorldCat (עם VIAF): 32856632
הוורפורדווסט

| --- | --- |

 מדינה:  הממלכה המאוחדת הממלכה המאוחדת
 אומה:  ויילס ויילס
 מחוז:  פמברוקשייר
 אוכלוסייה:  ‏
  ‑ בעיר:  14,596 (2021)
 קואורדינטות:  51°48′04″N 4°58′10″W﻿ / ﻿51.801111111111°N 4.9694444444444°W﻿ / 51.801111111111; -4.9694444444444 
 אזור זמן:  UTC
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים הוורפורדווסט(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים הוורפורדווסט(למפת ויילס רגילה) קארדיף סוונסי ניופורט רקסהאם בארי אנגליה הים האירי אנגלסיהוורפורדווסט(למפת ויילס מוגדלת) קארדיף סוונסי ניופורט רקסהאם בארי אנגליה הים האירי אנגלסיהוורפורדווסט  he tabBackground:;tabBorder:#aaa;defaultTab:0;
הוורפורדווסט (באנגלית: Haverfordwest, בוולשית: Hwlffordd) היא עיירה בוויילס והמרכז המנהלי של פמברוקשייר. עם 14,596 תושבים, הוורפורדווסט כוללת את האזור האורבני המיושב ביותר בפמברוקשייר ובדרום-מערב ויילס, בנוסף היא מהווה מרכז אזורי חשוב.